
DĖL LIETUVOS RESPUBLIKOS SOCIALINĖS APSAUGOS IR DARBO MINISTRO 2006 M. BALANDŽIO 5 D. ĮSAKYMO NR. A1-94 „DĖL ASMENS (ŠEIMOS) SOCIALINIŲ PASLAUGŲ POREIKIO NUSTATYMO IR SKYRIMO TVARKOS APRAŠO IR SENYVO AMŽIAUS ASMENS BEI SUAUGUSIO ASMENS SU NEGALIA SOCIALINĖS GLOBOS POREIKIO NUSTATYMO METODIKOS PATVIRTINIMO“ PAKEITIMO

2012 m. liepos 20 d. Nr. A1-355
Vilnius


P a k e i č i u Asmens (šeimos) socialinių paslaugų poreikio nustatymo ir skyrimo tvarkos aprašą, patvirtintą Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-94 „Dėl Asmens (šeimos) socialinių paslaugų poreikio nustatymo ir skyrimo tvarkos aprašo ir Senyvo amžiaus asmens bei suaugusio asmens su negalia socialinės globos poreikio nustatymo metodikos patvirtinimo“ (Žin., 2006, Nr. 43-1571; 2007, Nr. 32-1162; 2009, Nr. 18-736; 2010, Nr.79-4099):
. Išbraukiu 22.2 punkte žodžius „(pasą, asmens tapatybės kortelę, leidimą laikinai gyventi Lietuvoje (ne ES valstybių narių piliečiams)“.
. Išdėstau 48 punktą taip:
„. Sprendimas dėl ilgalaikės socialinės globos asmeniui skyrimo, sustabdymo ir nutraukimo priimamas ne vėliau kaip per 30 kalendorinių dienų nuo socialinių darbuotojų asmens socialinės globos poreikio vertinimo išvadų pateikimo savivaldybei dienos. Sprendimas dėl trumpalaikės socialinės globos asmeniui skyrimo priimamas ne vėliau kaip per 10 kalendorinių dienų nuo socialinių darbuotojų asmens socialinės globos poreikio vertinimo išvadų pateikimo savivaldybei dienos ir gavus rašytinę informaciją, kad Globos namuose yra vieta trumpalaikei socialinei globai gauti.“
. Išdėstau 53 punktą taip:
„. Priėmus sprendimą skirti asmeniui ilgalaikę, o vaikui, kuriam nustatyta laikinoji globa, ar socialinės rizikos vaikui – trumpalaikę socialinę globą Globos namuose, kurių savininko teises ir pareigas įgyvendinančia institucija ar dalininku (savininku) yra Socialinės apsaugos ir darbo ministerija (toliau vadinama – valstybės Globos namai), savivaldybė ne vėliau kaip per 3 darbo dienas išsiunčia šio sprendimo kopiją ir dokumentus, nurodytus 2 priedo 3 ir 6 punktuose Socialinės globos įstaigų administravimo tarnybai prie Socialinės apsaugos ir darbo ministerijos (toliau vadinama – Tarnyba).
Savivaldybė, priėmusi sprendimą dėl trumpalaikės socialinės globos, ne vėliau kaip per 3 darbo dienas išsiunčia šio sprendimo kopiją ir dokumentus, nurodytus 2 priedo 1, 2, 4, 6–8 punktuose Globos namams, kurie teiks asmeniui trumpalaikę socialinę globą.“
. Išbraukiu 55 punkte žodžius „pagal galimybes“ ir įrašau po žodžio „pageidavimą“ žodžius „ir Globos namų galimybes suteikti reikiamas paslaugas“.
. Išdėstau 57 punktą taip:
„. Prieš apgyvendinant asmenį Globos namuose ilgalaikei socialinei globai, yra išrašomas asmens siuntimas į Globos namus (toliau vadinama – siuntimas). Siuntimą išrašo savivaldybė, priėmusi sprendimą dėl socialinės globos skyrimo, o kai priimtas sprendimas dėl ilgalaikės socialinės globos valstybės Globos namuose, – Tarnyba.“
. Išdėstau 65 punktą taip:
„. Savivaldybės institucijos nustatytais atvejais savivaldybė gali apgyvendinti asmenį Globos namuose be eilės – skubos tvarka, išskyrus atvejus, kai asmuo apgyvendinamas valstybės Globos namuose. Valstybės Globos namuose be eilės asmuo gali būti apgyvendinamas trumpalaikei socialinei globai.“
. Papildau 66 punktą trečiąja pastraipa:
„Atsiradus aplinkybėms, dėl kurių asmuo, įrašytas į asmenų eilę ilgalaikei socialinei globai gauti valstybės Globos namuose, nebus apgyvendinamas šiuose Globos namuose, sprendimą dėl socialinės globos asmeniui skyrimo priėmusi savivaldybė per 3 darbo dienas nuo šių aplinkybių atsiradimo privalo informuoti Tarnybą.“
. Išdėstau 2 priedą nauja redakcija (pridedama).

Asmens (šeimos) socialinių paslaugų 
poreikio nustatymo ir skyrimo tvarkos aprašo
 priedas
(Lietuvos Respublikos 
socialinės apsaugos ir darbo ministro 
2012 m. liepos 20 d. įsakymo Nr. A1-355 redakcija)



Eil. Nr.	Dokumento pavadinimas	Senų žmonių Globos namai 	Globos namai suaugusiems žmonėms su negalia	Vaikų Globos namai 	Globos namai vaikams su negalia, Globos namai vaikams ir jaunimui su negalia
1	Asmens tapatybę patvirtinantis dokumentas (pasas, asmens tapatybės kortelė, gimimo liudijimas, leidimas laikinai gyventi Lietuvoje (ne ES valstybės narių piliečiams), naujo pavyzdžio vairuotojo pažymėjimas ar kt.) 	+	+	+	+
2	Pažyma apie deklaruotą gyvenamąją vietą arba patvirtinanti, kad asmuo įtrauktas į gyvenamosios vietos neturinčių asmenų apskaitą	+	+	+	+
3	Neįgaliojo (invalido) pažymėjimas (neįgalumo lygio pažyma, darbingumo lygio pažyma, pažyma dėl specialiųjų poreikių lygio nustatymo) ar (ir) specialiojo nuolatinės slaugos ar nuolatinės priežiūros (pagalbos) poreikio nustatymo pažymos (SP-1, SP-2 formos)	+	(asmeniui, kuriam yra nustatytas specialiųjų poreikių lygis)	+	+	(vaikui, kuriam yra nustatytas neįgalumo lygis)	+
4	Medicinos dokumentų išrašas (F 027/a) 	+	+	+	+
5	Savivaldybės administracijos direktoriaus įsakymas ar teismo nutartis ir kiti dokumentai, pateikti dėl vaiko laikinosios ar nuolatinės globos nustatymo, dėl suaugusio asmens pripažinimo neveiksniu, globėjo (rūpintojo) paskyrimo 	+	(neveiksniu pripažintam asmeniui)	+	(neveiksniu pripažintam asmeniui)	+	(išskyrus socialinės rizikos vaikui)	+	(vaikui, kuriam nustatyta laikinoji ar nuolatinė globa)
6	Asmens socialinės globos poreikio vertinimas (su priedais) 	+	+	+	(išskyrus likusiam be tėvų globos vaikui)	+	(išskyrus likusiam be tėvų globos vaikui)
7	Savivaldybės pažyma apie asmens mokėjimo už socialinę globą dydį 	+	+	-	+
8	Sprendimas dėl socialinės globos skyrimo (SP-9 forma)	+	+	+	+

